Държавен вестник, бр. 58, 2025 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  58
дейност с утвърденото униформено облекло, 
съобразено с климатичните условия, отличи­
телни знаци и оборудване съгласно табела.
Чл. 446. (1) Формата, видът, съставът и 
броят на елементите (нарядите) за осигуряване 
на охраната и отбраната на военните обекти и 
райони, както и нивото (видът) на осигуряване 
с въоръжение и оборудване със средства за 
защита се определят със заповед на коман­
дира (началника) на военното формирование 
и са в зависимост от степента на заплахите, 
важността на охраняваните обекти (райони) 
и техните физико-географски особености. 
(2) Нарядът по патрулна служба (патрулът) 
от състава на денонощния наряд е подчинен 
на командира (началника) на военното форми­
рование, в което се осъществяват охраната и 
отбраната, на оперативния дежурен (дежурния 
по военно формирование) или на неговия по­
мощник и носи службата като патрул (часови) 
в съответствие с изискванията на този устав 
и утвърден от командира (началника) план.
Чл. 447. (1) В зависимост от вида си пат­
рулът е:
1. самостоятелен (съставен от военно­
служещи от едно щатно обособено военно 
формирование);
2. съвместен (съставен от военнослужещи 
от различни щатно обособени военни фор­
мирования).
(2) Патрулите са: 
1. пеши патрул;
2. автопатрул – на автомобили;
3. мотопатрул – на мотоциклети;
4. на бойни бронирани (небронирани) 
машини;
5. на моторни шейни и/или други средства 
за придвижване;
6. комбинирани. 
Чл. 448. (1) Патрулът изпълнява дейностите 
на територия с определени граници, в която 
може да се обособяват участъци (полоси) за 
обслужване и маршрути за движение.
(2) Обособяването на участъци се извършва 
с оглед осигуряване на цялостното покриване 
охраната и отбраната и реагиране на терито­
рията, като се съобразява с нейната специфика.
(3) Границите за обслужване от патрулите 
се определят в зависимост от дължината на 
маршрута за движение в тях и са, както следва:
1. за автопатрул – до 10 км;
2. за мотопатрул – до 7 км; 
3. за пеши патрул – до 3 км.
(4) При охрана и отбрана на големи тери­
тории/райони патрулът може да се обособи 
на групи, както и да се комбинира. 
Чл. 449. (1) Съставът и броят на патрули­
те се определят със заповед на командира 
(началника) на военното формирование в 
зависимост от особеностите на охранявания 
обект/район.
(2) Изпълнението на патрулната служба 
може да се организира и осъществява чрез 
смени (екипи).
(3) Когато нарядът по патрул е в състав 
двама или повече лица, се определя старши 
на патрулната група.
(4) Патрулът, който е определен да извършва 
дейностите с моторни средства за придвижва­
не, е в състав не по-малко от един патрулен 
и водач на средството. 
(5) Средствата за придвижване трябва да 
бъдат в изправност, годни за експлоатация и 
с осигурен ресурс за времето за дежурство.
Чл. 450. В зависимост от задачата и обек­
та/района за охрана патрулът може да бъде:
1. постоянен – за осигуряване в голям 
период от време;
2. временен – за осигуряване за определен 
период от време. 
Чл. 451. (1) Охраната и отбраната на военни 
обекти/райони се осъществява чрез патрули­
ране и се организира съгласно изискванията 
на този устав.
(2) За изпълнение на задачите по непосред­
ствената охрана и отбрана чрез патрулиране 
на личния състав от състава на патрула се 
провежда подготовка, а при назначаване в 
дежурство и проверка на готовността им за 
изпълнение на задълженията като част от 
състава на денонощния (дневния) наряд – по 
общия ред. 
(3) Проверката за готовността на патрула 
и непосредственият инструктаж за носене 
на дежурството може да се извърши извън 
регламентираното време за развод от опера­
тивния дежурен (дежурен по формирование) 
и съдържа всички елементи на развода.
Чл. 452. Охраната и отбраната на обекти и 
райони в комбиниран вид от часови и патрули 
е допустимо да се извършват в следните случаи:
1. при усилване на караула;
2. при охрана на отдалечени обекти и 
райони;
3. при охрана и отбрана на отбранителни 
продукти с особено значение за бойната го­
товност на формированието;
4. при охрана на войскови райони, обо­
рудвани с напълно развърнати технически 
системи за охрана.
Чл. 453. (1) Патрулите, които охраняват 
и отбраняват военни обекти и райони в със­
тава на караула, са подчинени по служба на 
началника (помощник-началника) на караула 
или разводача.
(2) Патрулите, които самостоятелно ох­
раняват и отбраняват обекти и райони, са 
подчинени по служба на оперативния дежурен 
(дежурния по военно формирование) и из­
пълняват задълженията си като патрулен 
в съответствие с утвърдения от командира 
(началника) план.